Kaeng tai pla

Kaeng tai pla (, ) adalah kari masakan Thai selatan. Namanya berasal daripada tai pla, sos masin diperbuat daripada isi perut ikan yang diperam yang memberikan bau dan rasa yang kuat.

Kari ini biasanya dihidangkan dengan sayur-sayuran segar dalam pinggan yang berasingan dan dimakan bersama-sama dengan nasi kukus.

Bahan-bahan 

Kaeng tai pla ialah kari yang sangat pedas; ia mempunyai rasa yang sangat sengit dan aroma menusuk yang biasanya hanya dihargai oleh orang-orang tempatan dan connoisseur. Ia diperbuat dengan sayur-sayuran dan ikan. Kadang kala ia mengandungi udang dan kelainan tertentu menggunakan santan berbanding air.

Bahan-bahan hidangan yang biasa adalah rebung, terung, terung pipit, kacang panjang dan cili segar. Sayur-sayuran lain yang digunakan sebagai alternatif adalah Parkia speciosa, jagung muda, labu dan juga kentang jika rebung buluh tidak boleh didapati.

Bahan-bahan lain adalah sos tai pla, yang menyumbang besar kepada bau ciri dan rasa, serta belacan, kunyit, temu kunci, serai, daun limau purut, pes cili merah, lada hitam, bawang dan bawang putih.

Rujukan

Pautan luar 
Kaeng tai pla recipe 
Bangkok Post - South tantalises Bangkok tastebuds
Tai pla curry
Step by step Kaeng tai pla recipe with pictures (in Thai)

Masakan Thai